I cito Suryoyto Marunoyto bu fusqono dmıdla bi Sunadus gıdobo yuqro lu yulfono du leşono Suryoyo – SyriacPress Syriac\nI cito Suryoyto Marunoyto, bu fusqono dmıdla bi Sunadus harayto dsımla, gıdobo yuqro lu yulfono du leşono Suryoyo.\nBu fusqonano dmıdla kmitamır, da kohne di cito klozım dobın yuqro lu tewlifo du leşono Suryoyo Marunoyo.\nXıd kıtyo idico, i cito Suryoyto Marunoyto bi sagiyutho da slawotho da Qurobe Alohoye, kmisomi bu leşono Suryoyo morunoyo, elo ucdo ruşmoyitho bi Sunadus di cito mid fusqono, dmitahwe yuqro lu tewlifo du leşono Suryoyo bgawe da yulfone hrene dan abohotho.\nBi Sunadus dsimo athmıl 19 bu yarhano d’Hziron bi mıştawtıfonutho da hsayo di cito bu qentrun Fatıryarxotho dkıtyo b’Bkırke mid fusqono, dmitawlıf u yulfono tawdithoyo u hın ma yulfone hrene bu leşono Suryoyo Marunoyo.\nHathe kmadilo, di cito Suryoyoto Marunoyto gıdobo yuqro zıttır lu yulfono du leşono Suryoyo dkıtyo u leşono ruşmoyo du cameydan u Suryoyo Marunoyo. Hano mathlo tawo’yo dmibarbız ba citotho hrene du cameydan uda rişone tawdithoye dobın yasifutho la timoyotho şerşoye di cito udu camo.\nPrevious article HNB bi cohnutho da 21 eşne di mşatsonutho d’MUB frısle buyono\nNext article Afriqya gıdhuyo noqazto di marhıbonutho